Սեմի Գրավանո

**Սալվատոր «Սեմմի ցուլ» Գրավանո (**, **)**, ամերիկացի նախկին մաֆիոզ է, ով մեծացել է Գամբինոյի հանցագործ ընտանիքում որպես տեղակալ։ Տեղակալ լինելով Գրավանոն մեծ դեր է խաղացել Ջոն Գոտտիին՝ հանցագործ ընտանիքի ղեկավարին հետապնդելու գործում՝ համաձայնելով ցուցմունք տալ որպես կառավարության վկա իր և այլ մաֆիոզների դեմ գործարքում, որում նա խոստովանեց, որ 19 սպանությունների մասնակից է եղել։

Ի սկզբանե Կոլոմբոյի հանցավոր ընտանիքի, իսկ ավելի ուշ՝ Գամբինո ընտանիքի Բրուքլին խմբակցության համախոհը լինելով, Գրավանոն 1985 թվականին այն խմբի մի մասն էր կազմում, որը դավադիր էր սպանել Գամբինոյի ղեկավար Փոլ Կաստելլանոյին: Գրավանոն մեծ դեր է ունեցել Կաստելլանոյի սպանության ծրագրման և իրականացման գործում՝ Ջոն Գոտտիի, Անջելո Ռուջերոյի, Ֆրենկ ԴեՑիկոյի և Ջոզեֆ Արմոնեի հետ միասին։

Շուտով Կաստելլանոյի սպանությունից հետո, Գոտտին Գրավանոյի պաշտոնը բարձրացրեց՝ նշանակելով նրան կապիտան, երբ Սալվատորե "Տոդո" Ավուրելիոն հրաժարական տվեց, և Գրավանոն մնաց այդ պաշտոնին մինչև 1987 թվականը, երբ դարձավ խորհրդատու։ 1988 թվականին նա դարձավ տեղակալ, պաշտոն՝ որը նա զբաղեցնում էր այն ժամանակ, երբ կառավարության վկա էր հանդիսանում: 1991 թվականին Գրավանոն համաձայնեց լինել կառավարության վկա և ցուցմունք տալ Ջոն Գոտիի դեմ, այն բանից հետո, երբ նրա ականջին հասավ, որ Գոտտին մի շարք վիրավորական և կեղծ խոսքեր է ասել Գրավանոյի հասցեին գաղտնալսման ժամանակ, որը ցույց էր տալիս, որ նրանք երկուսն էլ մի քանի սպանությունների մասնակից էին։

Այդ ժամանակ, Գրավանոն գտնվում էր «Հինգ ընտանիքների» ամենաբարձր պաշտոններ ունեցող անդամների թվում, սակայն նա խախտեց իր արյան երդումը և համագործակցեց կառավարության հետ։ Նրա վկայությունների արդյունքում 1992 թվականին Գոտտիին և Ֆրենկ ԼոԿասկիոյին դատապարտեցին ցմահ ազատազրկման, առանց պայմանական վաղաժամկետ ազատման հնարավորության։ 1994 թվականին դաշնային դատավորը Գրավանոյին դատապարտեց հինգ տարվա ազատազրկման. սակայն, քանի որ Գրավանոն արդեն իր պատիժը չորս տարի կրել էր, դատավճիռը կազմում էր պակաս, քան մեկ տարի։ Նա վաղաժամկետ ազատ արձակվեց և ընդունվեց ԱՄՆ-ի Վկաների պաշտպանության դաշնային ծրագիր, որը գտնվում էր Կոլորադոյում, բայց ութ ամիս հետո՝ 1995 թվականին թողեց ծրագիրը և ընտանիքի հետ տեղափոխվեց Արիզոնա։

1997 թվականին Գրավանոն մի քանի անգամ հարցազրույց տվեց իր կյանքի մասին կենսագրական գրքի՝ «Տեղակալ»-ի համար, որը գրել էր հեղինակ Պիտեր Մասը։ 2000 թվականի փետրվարին Գրավանոն և մոտ 40 այլ խմբի անդամներ՝ այդ թվում իր նախկին կին՝ Դեբրան, դուստր Կարենն ու որդի Ջերարդը, ձերբակալվեցին դաշնային և պետական թմրադեղերի մեղադրանքով։

2001 թվականին Գրավանոն և նրա որդին՝ Ջերարդը, դաշնային կառավարության հետ մեղադրվեցին միանման մեղադրանքներով: 2002 թվականին Գրավանոն Նյու Յորքում դատապարտվեց քսան տարվա ազատազրկման։ Մի ամիս անց, նա նաև դատապարտվեց Արիզոնայում տասնինը տարվա ազատազրկման, որն իրականացվում էր միաժամանակ։ Ավելին, Գրավանոն դատապարտվեց ցմահ վերահսկվող ազատության և 100,000 դոլար տուգանքի։ Նա ազատ արձակվեց 2017 թվականի սեպտեմբերին։

## Կենսագրություն
Սալվատոր Գրավանոն ծնվել է 1945 թվականի մարտի 12-ին Բրուքլին քաղաքում Ջորլանդո «Ջերի» և Կատերինա «Քեյ» Գրավանոյի ընտանիքում։ Նա հինգ երեխաներից ամենափոքրն էր, ուներ երկու ավագ քույր և երկու եղբայր, որոնք մահացել էին նախքան իր ծնվելը: Գրավանոյի թե՛ հայրը, թե՛ մայրը ծագումով Սիցիլիայից են։ Սեմմիի մայրը՝ Կատերինան, ծնվել է 1906 թվականին, որպես երիտասարդ աղջիկ ժամանել էր Միացյալ Նահանգներ՝ Իտալիայի Պուլյանելլո քաղաքից։ Իսկ նրա հայրը՝ Ջորլանդոն, ծնվել է 1901 թվականին, ժամանել էր ԱՄՆ՝ Կանադայում նավը լքելուց հետո, և իր ավագ եղբայր Ալֆոնսիո Գրավանոյի օգնությամբ անօրինական կերպով տեղափոխվել էր ԱՄՆ, մինչ Ալֆոնսիոն արդեն հայտնի էր որպես ալկոհոլի ապօրինի վաճառող և Սիցիլիական մաֆիայի անդամ։ Արգելքի ընթացքում Ալֆոնսիոն հաջողակ ապօրինի ալկոհոլի վաճառող էր և տեղափոխում էր ալկոհոլ ԱՄՆ՝ Հյուսիսարևելյան և Հյուսիսարևմտյան ափերով։

«Sunset Fleet»-ի անդամ լինելով, Ալֆոնսիոն ալկոհոլ էր տեղափոխում Հադսոնի գետով և Նյու Յորքի այլ ջրուղիներով։ Նրա ալկոհոլը հասնում էր քաղաք, Ֆուլտոն ձկան շուկա  ապա վաճառում էին Նյու Յորքի գաղտնի բարերում։ Հյուսիսարևմտյան ափին նրա գործն էր ալկոհոլը Կանադայից տեղափոխել Օրեգոն, Բուլ գետի տարածքին մոտ։  Գերին որպես հմուտ ձկնորս էր աշխատում Սիցիլիայում։ ԱՄՆ-ում նա դարձավ ներկարար, աշխատելով տներում և շենքերում, երբ Նյու Յորքը զարգանում էր արագ տեմպերով։ Հետագայում Գրավանոյի ծնողները վարում էին հագուստի փոքրիկ գործարան, իսկ մայրը տաղանդավոր դերձակուհի էր։ Նրանք ընտանիքի համար լավ կենսամակարդակ էին պահպանում։ Սկզբում Գրավանոյի հարազատներից մեկը նկատեց, որ նա նման է իր հորեղբայր Սեմիին։ Այդ պահից սկսած, բոլորը սկսեցին Գրավանոյին անվանել «Փոքրիկ Սեմմի»՝ «Սալվատոր»-ի կամ «Սալ»-ի փոխարեն։

13 տարեկան հասակում Գրավանոն միացավ Բենսոնհերսթի փողոցային հայտնի հանցախմբին՝ «The Ramers»-ին: Նա պարզել էր, որ մի քանի մեծ երեխաներ գողացել էին իր հեծանիվը և գնացել էր գողերի դեմ կռվելու։ Մաֆիայի լիազորված անդամները, որոնք դիտում էին սրճարանից, տեսան, որ նա միանգամից տարիքով ավելի մեծ մի քանի տղաների հետ կռիվ էր անում, և նրանք Գրավանոյին վերադարձրեցին իր հեծանիվը: Երբ նա հեռանում էր, մաֆիայի լիազորված անդամներից մեկը նկատեց, թե ինչպես է փոքրիկ Սեմմին կռվում «ցլի պես», այստեղից էլ նրա մականունը՝ «Ցուլ»-ը։

Գրավանոն դիսլեքսիա ուներ, ենթարկվում էր բռնության և վատ էր սովորում դպրոցում։ Ուսուցիչները նրան դասել էին «դանդաղ սովորողների» շարքին: Նա երկու անգամ մնացել է նույն դասարան 4-րդ և 7-րդ դասարաններում, ինչպես նաև երկու անգամ բռունցքով հարվածել է դպրոցի ղեկավարությանը։ Վերջապես, Գրավանոյին ուղարկեցին «անհուսալի» երեխաների դպրոց (թիվ 600 դպրոց). սակայն, նրա 16 տարեկանը չլրացած, դպրոցը հրաժարվեց պահել նրան և նրա ծնողները ստորագրեցին նրա հեռացման դիմումը դպրոցից։ Գրավանոյի հայրը փորձեց ուղղել և խրատել որդուն, այդ թվում՝ ստիպելով մասնակցել պատարագի, սակայն ոչ մի օգուտ։

1964 թվականին Գրավանոն զորակոչվել է Միացյալ Նահանգների բանակ և ծառայել է Հարավային Կարոլինայի Ֆորտ Ջեքսոնում: Գրավանոն ծառայության ժամանակ աշխատել է որպես խոհարար: Նա հասել էր կապրալի աստիճանի և երկու տարի հետո նա պատվավոր կերպով զորացրվեց։

1971 թվականին Գրավանոն ամուսնացավ Դեբրա Սիբետայի հետ. նրանք երկու երեխա ունեցան։ Նրա դուստր Կարեն Գրավանոն հայտնվեց VH1-ի իրականության շոու «Mob Wives»-ում 2011 թվականից սկսած և 2013 թվականին թողարկեց գիրք՝ «Մաֆիոզի դուստրը». *Մաֆիան, Սեմի «Ցուլ» Գրավանոն, և Ես!*

Ավելի ուշ իր մաֆիական կարիերայում, Գրավանոյին հրամայեցին կազմակերպել իր քրոջ ամուսնու՝ Նիկոլաս Սիբետայի սպանությունը։ Գրավանոն նաև Գամբինոյի զինվոր Էդի Գարաֆոլայի խնամին էր։ Գրավանոն եղել է Կոլոմբոյի հանցավոր ընտանիքի անդամ Ջերարդ Պապայի մանկության ընկերը, ով նաև «The Ramers» խմբի ղեկավարն էր։

## Կոլոմբո ընտանիքի համագործակից
Մաֆիան երկար ժամանակ Պրոֆացի ընտանիքի միջոցով մեծ դեր է ունեցել Բենսոնհերստում, որը ժամանակի ընթացքում անվանվեց Կոլոմբո ընտանիք։ Չնայած հոր՝ նրան տարհամոզելու փորձերին, Գրավանոն, ինչպես և իր «Ramper» խմբի գործընկերներից շատերը, տեղափոխվեցին «La Cosa Nostra» խումբ: Նա առաջին անգամ «La Cosa Nostra» խմբի անդամ համարվեց 1968 թվականին իր ընկերոջ՝ Թոմի Սպերոյի միջոցով, ում հորեղբայր Շորտին (ում նաև Թոմի էին անվանում) Սպերոն Կոլոմբո ընտանիքի համախոհն էր ապագա ղեկավար Կարմին «Օձ» Պերսիկոյի օրոք։ Գրավանոն սկզբում ներգրավված է եղել այնպիսի հանցագործությունների մեջ, ինչպիսիք են գողությունը, առևանգումը և զինված կողոպուտը։ Նա շուտով սկսեց զբաղվել նենգաշորթությամբ, ապօրինի կերպով վարկեր էր տրամադրում և շահութաբեր պոկեր խաղեր էր կազմակերպում, որում նա մասնակի սեփականատեր էր մի գիշերային ակումբի գաղտնի սենյակում։

Գրավանոյին ընտանիքի ղեկավար Կարմին Պերսիկոն առանձնահատուկ կերպով էր հավանում, որը Գրավանոյին օգտագործում էր ՀԴԲ-ի Մանհեթենի կենտրոնակայանում պիկետի համար որպես Ջո Կոլոմբո իտալա-ամերիկյան Քաղաքացիական իրավունքների լիգայի նախաձեռնության մաս։ Գրավանոյի վերելքն այնքան անսպասելի էր, որ ընդհանուր առմամբ հասկանալի էր, որ նա կլինի առաջիններից մեկը, որը կհամարվի լիազոր անդամ երբ «La Cosa Nostra» խմբի անդամակցության գրքերը կվերաբացվեն (դրանք փակվել էին 1957 թվականից)։

1970 թվականին, Գրավանոն իրականացրեց իր առաջին սպանությունը՝ սպանելով Ջոզեֆ Կոլուչիին, Սպերոյի ասոցացված անդամին, որի կինը սիրավեպ ուներ Տոմի Սպերոյի հետ։ Գրավանոն այսպես նկարագրեց փորձը.Երբ Բիթլզի այդ երգը հնչեց, ես դարձա մարդասպան: Ջո Կոլուչիի մահը մոտ էր։ Ես պատրաստվում էի սպանել նրան, քանի որ նա դավադրում էր սպանել ինձ և Շորտի Սպերոյին։ Ներսիս զայրույթը զգացի։ ... Ամեն ինչ ընթանում էր դանդաղ: Ես գրեթե զգում էի, թե ինչպես է գնդակը դուրս գալիս ատրճանակից և մտնում նրա գլուխը։ Տարօրինակ էր ու խլացուցիչ։ Ես առաջին կրակոցը չլսեցի, և արյուն չտեսա։ Նրա գլուխը կարծես չէր շարժվում։ Հետո ես երկրորդ անգամ կրակեցի նրա վրա... Տպավորություն էր, որ միլիոնավոր մղոն հեռավորության վրա էի, կարծես այս ամենը երազ լիներ։Գրավանոն Կոլուչիի սպանության համար Պերսիկոյի հարգանքին ու հավանությանը արժանացավ։ Ավելի ուշ, Գրավանոն դառնում է խորհրդատու Կոլուչիի որդի Ջեքին, որը ներգրավվել էր շինարարության ոլորտում որպես Գամբինոյի գործընկեր։ Ջեքը չգիտեր, որ Գրավանոն էր սպանել իր հայրիկին դեպքից մինչև 25 տարի անց։

## Մաֆիայի լիազորված անդամ
1970-ականների սկզբին Կոլոմբոյի զինվոր Ռալֆ Սպերոն՝ Շորտիի եղբայրը, նախանձում էր Գրավանոյի հաջողությանը՝ վախենալով, որ նա իր որդի Թոմիից շուտ կդառնա մաֆիայի լիազորված անդամ։ Ռալֆ Ռոնգայի մահը պատճառ հանդիսացավ, որ այս մրցակցությունը հասնի իր գագաթնակետին, որը՝ Ռալֆ Սպերոյի անձնակազմի մեկ այլ կոլոմբո ընտանիքի զինվոր էր։ Ռոնգայի մահից հետո կեղծ լուր տարածվեց, որ բարում Գրավանոն փորձել էր սիրախաղի մեջ մտնել Ռոնգայի այրիի՝ Սիբիլ Դևիսի հետ։ Սակայն Գրավանոն պնդում էր, որ իրականում Դևիսն էր որ սկսել էր սիրախաղը։ Ռալֆ Սպերոն այս կեղծ լուրը օգտագործեց Գրավանոյի դեմ, որպեսզի աջակցություն ստանա նրան սպանելու համար, կամ որպես արդարացում՝ ինքն անձամբ սպանի Գրավանոյին։ Մինչ Շորթի Սպերոն ավելի շուտ հավատում էր Գրավանոյին, քան Ռալֆին,  նա և Կոլոմբոյի հիերարխիան որոշեցին, որ կոնֆլիկտից խուսափելու  լավագույն տարբերակը Գրավանոյի համար տեղափոխվելն էր Գամբինո հանցագործ ընտանիք։

Գամբինոների հետ Գրավանոն դարձավ կապո Սալվատորե «Տոդդո» Աուրելոյի համախոհը: Աուրելոն միանգամից հավանեց Գրավանոյին և դարձավ նրա մաֆիայի խորհրդատուն։ Այս ժամանակահատվածում Գրավանոն վերցրեց շինարարական աշխատանք (նա հետագայում պնդեց, որ մտածել է քրեական աշխարհից հեռանալու մասին)։ Սակայն նախկին գվրծընկերը կեղծ հայց ներկայացրեց Նյու Յորքի շրջանային դատախազությանը, ասելով թե Գրավանոն և մեկ այլ գործընկեր պատասխանատու են 1969 թվականին Դանների եղբայրների դեմ կատարված կրկնակի սպանության համար։ Այն բանից հետո, երբ Գրավանոյին մեղադրանք առաջադրվեց, նա գումարի կարիք ուներ՝ իր իրավաբանական ծախսերը հոգալու համար։ Նա թողեց իր շինարարական աշխատանքը և մեկուկես տարի շարունակ, հանցավոր կյանքով էր ապրում,աշխատելով իր Գումբատա Ալեքսանդր "Ալի Բոյ" Քուոմոյի հետ։ Դատավարությունից մի քանի շաբաթ անց Գրավանոյի փաստաբանները միջնորդեցին չեղարկել մեղադրանքը՝ վկային օրինական ճանապարհով խելագար ճանաչելու պատճառով: Հետագայում Գրավանոն այս իրավական խնդրի մասին ասաց.Այդ ձերբակալությունը [կալանքը] փոխեց իմ ողջ կյանքը։ Դրանից հետո ես երբեք, ոչ մի վայրկյան կանգ չեմ առել։ Ես նման էի խելագարի. Երբեք չէի դադարում գողություն անել: Երբեք չէի դադարում թալանել։ Ես տարվել էի դրանով։Գրավանոյի կատարած կողոպուտը տպավորել էր Աուրելլոյին, որը առաջարկել էր նրան անդամակցել Գամբինո ընտանիքին անդամության գրքերի վերաբացումից անմիջապես հետո։ 1976 թվականին Գրավանոն պաշտոնապես ընդունվեց Գամբինո ընտանիք՝ որպես մաֆիայի լիազորված անդամ՝ Թոդդոյի որդու՝ Չարլի Բոյ Աուրելոյի հետ միասին: Սեմմին և Չարլի Բոյը ընկերներ են եղել դեռ մանկուց։

## Գամբինոյի զինվոր
1978 թվականին, ղեկավար Պոլ Կաստելլանոն ենթադրաբար հրամայել է գործընկեր Գամբինո Նիկոլաս Սիբետտայի սպանությունը։ Կոկաին և ալկոհոլ օգտագործող Սկիբետտան մասնակցել է մի քանի հրապարակային ծեծկռտուքի և վիրավորել Ջորջ ԴեՑիկոյի դստերը: Քանի որ Սիբետտան Գրավանոյի խնամին էր, Կաստելլանոն խնդրեց Ֆրենկ ԴեՑիկոյին նախազգուշացնել Գրավանոյին առաջիկա սպանության մասին։ Տեղեկանալով Սիբետտայի հետ տեղի ունեցած դեպքի մասին, Գրավանոն կատաղեց։ Այնուամենայնիվ, ԴեՑիկոն  վերջապես հանգստացրեց Գրավանոյին և ընդունեց Սիբետտայի մահը որպես պատիժ, որը նրա վարքի հետևանք էր։  Գրավանոն հետո նշել է. «Ես նախընտրեցի Նիկիից հեռանալ։ Ես երդվել էի, որ Կոզա Նոսթրան ամենից կարևորն է։ Սիբետտան մասնատվել էր, և բացի մեկ ձեռքից նրա մարմնի որևէ հատված չգտնվեց։

Հետագայում Գրավանոն Բենսոնհերսթում մի ակումբ բացեց, որը կոչվում էր «Bus Stop»: Մի գիշեր բարում տեղի ունեցավ դաժան ծեծկռտուք, որում ներգրավված էր հեծանվորդների ավազակախումբը, որը մտադիր էր թալանել հաստատությունը։ Սկսվել էր ծեծկռտուք, որի ժամանակ Գրավանոն կոտրել էր կոճը, իսկ հեծանվորդները ստիպված էին եղել հեռանալ։ Այնուհետև Գրավանոն գնաց Կաստելլանոյի մոտ և ստացավ «բոլորին սպանելու» թույլտվություն։ Լիբորիո «Լուի» Միլիտոյի հետ Գրավանոն գտավ առաջնորդին՝ վիրավորեց նրան և սպանեց հանցախմբի մեկ այլ անդամի։ Կաստելլանոն ապշած էր, երբ իմացավ, որ հենակի վրա գտնվելով Գրավանոն անձամբ է մասնակցել սպանությանը։

## Շինարարական արդյունաբերության մագնատ
Ինչպես իր նախկին ղեկավար Կարլո Գամբինոն, այնպես էլ Կաստելլանոն նախընտրում էր շեշտը դնել ավելի բարդ սխեմաների վրա, որոնք ներառում են շինարարություն, բեռնափոխադրումներ և աղբահանություն, փողոցային ավանդական գործողությունների փոխարեն, ինչպիսիք են վարկերի տրամադրումը, մոլախաղերը և առևանգումները։ Կաստելլանոն առանձնահատուկ հետաքրքրություն ուներ շինարարական բիզնեսի նկատմամբ։ Գրավանոն իր խնամու՝ Էդվարդ Գարաֆոլայի հետ համագործակցեց սանտեխնիկայի և  գիպսաստվարաթղթերի բիզնես սկսելու համար։ Գրավանոն շինարարական և այլ բիզնես հետաքրքրությունների շնորհիվ «մեծ եկամուտ ունեցողի» համբավ ձեռք բերեց Գամբինո կազմակերպությունում և դարձավ բազմամիլիոնատեր, ինչը նրան հնարավորություն տվեց իր ընտանիքի համար մեծ կալվածք կառուցել Քրեմ Ռիջ գյուղում, Նյու Ջերսի նահանգում։ Նա ներդրումներ կատարեց վարգաձիերի վրա, որպեսզի վարեն Մեդոլենդս վազքուղում, Նյու Ջերսի նահանգի Իսթ Ռադերֆորդ ավանում: Գրավանոն դարձել է նաև հայտնի գիշերային ակումբի՝ «The Plaza Suite»-ի սեփականատերը, որը գտնվում է Բրուքլինի Գրեյվսենդ շրջանում։ Ըստ հաղորդումների, նա շաբաթական  $4,000 ԱՄՆ էր վաստակում «Plaza Suite»-ից: Գրավանոն ղեկավարում էր շենքը և օգտագործում էր ներքևի հարկը որպես իր բիզնես կենտրոն։

### Սիմոնեի սպանություն
Հետագայում Գրավանոն Կաստելլանոյի կողմից հավատարմություն ձեռք բերեց, երբ միջամտեց քաղաքացիական պատերազմին, որը բռնկվել էր Ֆիլադելֆիայի հանցագործ ընտանիքում: 1980 թվականի մարտին Ֆիլադելֆիայի երկարամյա ղեկավար Անջելո Բրունոնյին սպանեցին իր խորհրդատու Անտոնիո Կապոնիգրոն և նրա եղբայր՝ Ալֆրեդ Սալեռնոն՝ առանց հանձնաժողովի թույլտվության։ Հանձնաժողովի անդամները Կապոնիգրոյին կանչեցին Նյու Յորք, որտեղ նրան մահապատժի դատապարտեցին իր օրինազանցության համար։ Այն բանից հետո, երբ Կապոնիգրոյին խոշտանգեցին և սպանեցին, Ֆիլիպ Տեստան նշանակվեց Ֆիլադելֆիայի նոր ղեկավար, իսկ Նիկի Սկարֆոն՝ որպես մոբի պետ։ Հետագայում Հանձնաժողովը պայմանագրեր կնքեց Կապոնիգրոյի ցործընկերների հետ, այդ թվում՝ Ջոն «Ջոնի Քիս» Սիմոնեի հետ, որը նույնպես Բրունոյի զարմիկն էր։ Սիմոնեի պայմանագիրը տրվեց Գրավանոյին։

Մի շարք հանդիպումների ընթացքում Սիմոնեի հետ ընկերանալուց հետո Գրավանոն Միլիտոյի և Դ'Անջելոյի օգնությամբ առևանգեց Սիմոնեին Յարդլի գոլֆ ակումբից Փենսիլվանիա նահանգի Յարդլի քաղաքում (Նյու Ջերսի նահանգի Թրենթոն արվարձանի  մաս էր) և մեքենայով տարավ Սթաթեն Այլենդի անտառապատ տարածք:

Այնուհետև Գրավանոն համաձայնեց Սիմոնեի խնդրանքներին, որպեսզի նա մահանա կոշիկները հանած՝ ի կատարումն կնոջը տված խոստման և մաֆիայի լիազորված անդամը սպամի իրեն: Այն բանից հետո, երբ Գրավանոն հանեց Սիմոնեի կոշիկները, Միլիտոն կրակեց Սիմոնեի գլխի հետևից՝ սպանելով նրան։ Հետագայում Գրավանոն հիացմունքով արտահայտվեց Սիմոնեյի հասցեին՝ նրան անվանելով «տղամարդու իդեալ»՝ դրականորեն նշելով այն հանգստությունը, որով նա ընդունում էր իր ճակատագիրը։

### Ֆիալայի սպանություն
1980-ականների սկզբին «Plaza Suite»-ը ծաղկուն հաստատություն էր։ Հաճախ հաճախորդները ստիպված էին լինում մեկ ժամ սպասել ներս մտնելու համար, և ակումբը ցուցադրում էր բարձրաշխարհիկ կենդանի կատարումներ, ինչպիսին է երգիչ Չաբբի Չեկերը։

1982 թվականին Ֆրանկ Ֆիալան, որը հարուստ գործարար էր և զբաղվում էր թմրամիջոցների վաճառքով, Գրավանոյին վճարեց 40,000 ԱՄՆ դոլար, որպեսզի վարձակալեր «Plaza Suite»-ը իր ծննդյան տոնի համար: Խնջույքից երկու օր անց Գրավանոն ընդունեց 1,000,000 ԱՄՆ դոլարի առաջարկը Ֆիալայից՝ գնելու հաստատությունը, որը շատ ավելի բարձր էր, քան գույքի արժեքը։ Ըստ պայմանագրի նա 50,000 ԱՄՆ դոլար կանխավճար պետք է վճարեր, պետք է 650,000 ԱՄՆ դոլար արժողությամբ ոսկու ձուլակտորներ փոխանցեր գաղտնի կերպով, իսկ մնացած 300,000 ԱՄՆ դոլարը պետք է վճարեր անշարժ գույքի գործարքի ավարտից հետո։

Մինչ գործարքի ավարտը Ֆիալան սկսեց գործել այնպես, կարծես արդեն իսկ ակումբի սեփականատերն էր: Ավելի ուշ, «Plaza Suite»-ից դուրս գալուց հետո, Գրավանոն զանգահարեց Գարաֆոլային և կազմակերպեց հարձակում ակումբից դուրս, որի մեջ ներգրավված էին Գարաֆոլան, Միլիտոն, Դ'Անջելոն, Նիկոլաս Մորմանդոն, Մայքլ ԴեԲատը, Թոմաս Քարբոնարան և Ջոնի Հոլմսը։ Նույն գիշերը ավելի ուշ, Գրավանոն փողոցում հանդիպեց Ֆիալային, երբ նա դուրս էր գալիս «Plaza Suite»-ից մի խումբ մարդկանց հետ՝ հարցնելով. «Հեյ, Ֆրենկ, ինչպե՞ս ես»։ Երբ Ֆիալան շրջվեց, զարմացավ տեսնելով Գրավանոյին, Միլիտոն մոտեցավ նրա հետևից և կրակեց նրա գլխին։ Միլիտոն կանգնեց մարմնի վրա և Ֆիալայի յուրաքանչյուր աչքին մի կրակոց արձակեց, և՛ Ֆիալայի գործընկերները և՛ փողոցում գտնվող մարդկանց ամբոխը ցրվեցին՝ գոռալով: Գրավանոն մոտեցավ Ֆիալայի մարմնին և թքեց նրա վրա։

Գրավանոյին երբեք մեղադրանք չառաջադրվեց հանցագործության համար. Նա 5000 ԱՄՆ դոլար էր վճարել նախկինում վարկաբեկված և խայտառակված Լուի Էպոլիտոյին, որը Նյու Յորքի ոստիկանական բաժանմունքի սպանության գործով հետախույզ էր այն համոզմամբ որ հետաքննությունը որևէ արդյունք չէր տա։

Չնայած որ Գրավանոն խուսափեց քրեական մեղադրանքներից, Կաստելլանոն զայրացավ չթույլատրված սպանության պատճառով: Այնուհետև Գրավանոն մոտ երեք շաբաթ տանից դուրս չեկավ, որի ընթացքում նա հավաքեց իր անձնակազմին և որոշում կայացրեց անհրաժեշտության դեպքում սպանել Կաստելանոյին։ Այնուհետև Գրավանոյին և Միլիտոյին կանչեցին Կաստելանոյի հետ հանդիպման Մանհեթենի ռեստորանում։ Կաստելլանոյին տվել էին Ֆիալայի արարքների մանրամասները, բայց նա դեռևս բարկացած էր, որ Գրավանոն նախապես չէր դիմել իրեն՝ Ֆիալային սպանելու թույլտվություն ստանալու համար: Գրավանոն խուսափեց մահապատժից, երբ համոզեց Կաստելլանոյին, որ չտեղեկացնելու պատճառը եղել է սպանության ձախողվելու դեպքում ղեկավրին պաշտպանելը։

Ֆիալայի սպանությունը Գրավանոյի համար վերջին խնդիրն էր, որը ներկայացրեց Ներքին եկամուտների ծառայությունը (ՆԵԾ): Դեպքի պատճառով առաջացած բարձր աղմուկը առիթ հանդիսացավ որ Ներքին եկամուտների ծառայությունը հետաքննություն վարի «Plaza Suite»-ի վաճառքի գործարքի վերաբերյալ, որը տեղի էր ունեցել Գրավանոյի և Ֆիալայի միջև, և Գրավանոն այնուհետև մեղադրվեց հարկերից խուսափելու մեջ։ Գրավանոյի փաստաբանն էր Ջերալդ Շարգելը և նա դատավարության ընթացքում արդարացվեց։

Ավելի ուշ Կոլոմբոյի ընտանիքի գործընկերներից մեկը սպանեց Դ'Անջելոյին, որը նշում էր իր անդամակցության առաջարկը: Այնուհետև մարդասպանին սպանել են Կոլոմբոյի ընտանիքի պատվերով։

### Դաշինք Գոտտիի հետ
Ֆիալայի սպանությունից հետո Գրավանոն շարունակեց կենտրոնանալ իր շինարարական բիզնեսի վրա՝ ընդլայնելով գիպսաստվարաթղթի շահութաբեր արդյունաբերությունը: Նյու Յորքի ցեմենտի արդյունաբերությունը վերահսկում էին Հինգ ընտանիքներից չորսը, որոնք միլիոնավոր դոլարներ էին վաստակում՝ մանիպուլացնելով աճուրդները և ուղղորդելով պայմանագրերը։ 1998 թվականին Գրավանոն ասաց. «Ես բառացիորեն վերահսկում էի Մանհեթենը: Դուք ուզում եք Մանհեթենում բետոն լցնել: Դա ես էի: Թիշմանը, Դոնալդ Թրամփը, այս բոլոր տղաները, նրանք չէին կարող շենք կառուցել առանց ինձ»։

Ի վերջո, Գրավանոն վեճի մեջ մտավ բիզնես գործընկեր Լուի ԴիԲոնոյի հետ, որը Գամբինոյի մեկ այլ անձնակազմի անդամ էր: Գրավանոն և նրա խնամին՝ Էդին, հանդիպում ունեցան ԴիԲոնոյի հետ (հենց նրա կողմից բերված փաստաբանի և հաշվապահի հետ), որի ժամանակ Դիբոնոն ասաց, որ ընդամենը 50,000 ԱՄՆ դոլար է պարտք: Գրավանոն ներեց փաստաբանին և հաշվապահին և մի անգամ ԴիԲոնոյի հետ մենակ մնալով, խաբեության պատճառով ծեծի ենթարկեց նրան սենյակում:

Մաֆիայի լիզորված անդամին ձերբակալելը Կոզա Նոստրայում մահապատիժ է։ Դիբոնոն ասաց այս ամենի մասին  իր ավագ Փեթսի Կոնտիին, հետո Կոնտին ասաց Կաստելլանոյին և դրա արդյունքում գումարվեց հանդիպում: Տոդոն խոսեց Գրավանոյի մասին. Գրավանոյի օգտին խոսել է Գամբինոյի ղեկավարին փոխարինող Նիլ Դելլակրոսը: Կաստելլանոն ԴիԲոնոյին ասաց, որ Գրավանոյին վճարի 200,000 ԱՄՆ դոլար, և երկու տղամարդիկ դադարեցնեն իրենց բիզնես համագործակցությունը։ Միջադեպի հետևանքով Գրավանոյի և բոսի հարաբերությունները վատացան։ Դելակրոսեն, այնուամենայնիվ, աստղ Ջոն Գոտտիի խորհրդատուն էր, և երբ նրան լուրեր հասան, որ Դելակրոսեն աջակցել է Գրավանոյին, Գոտտին և Գամբինոյի մյուս անդամները տպավորված էին։

Այդ ընթացքում ՀԴԲ-ն ուժեղացրել էր իր ջանքերը Գամբինո ընտանիքի դեմ, և 1983 թվականի օգոստոսին Գոտտիի անձնակազմի երեք անդամներ՝ Անջելո Ռուջերոն, Ջոն Կարնեգլիան և Ջին Գոտտին, մեղադրվեցին հերոինի ապօրինի առևտրի համար: Կաստելլանոն դեմ էր, որ ընտանիքում ինչ-որ մեկը զբաղվի թմրամիջոցներով: Կաստելլանոն ծրագրում էր սպանել Ջին Գոտտիին և Ռուջերոյին, եթե համոզվեր, որ նրանք թմրանյութերի առևտրով են զբաղվում: Կաստելլանոն Ռուջերոյից խնդրեց կառավարության հետաքննության տեսաձայնագրությունների կրկնօրինակը, որտեղ կային Ռուջերոյի խոսակցությունները: Ջին Գոտտիի և Ռուջերոյի կյանքը փրկելու համար Դելլակրոսեն հետաձգեց պահանջը: Ի վերջո, Գոտտիի Կաստելանոյին սպանելու պատճառներից մեկն իրեն, իր եղբորն ու Ռուջերոյին փրկելն էր։ Ռուջերոյի ձայնագրությունները ցույց էին տալիս, որ նրանք խոսել էին ոչ միայն թմրանյութերի մասին, այլ նաև՝ ղեկավարների և հանձնաժողովի մասին: Հետաքննությունների դաշնային բյուրոն գաղտնի լսասարք էր դրել Ռուջերոյի տանն ու գաղտնալսել հեռախոսը, և Կաստելլանոն որոշեց, որ իրեն անհրաժեշտ են ձայնագրությունների կրկնօրինակները՝ Դելլակրոսեին և ընտանիքի մյուս կապոներին բացատրելու իր առաջիկա գործողությունները։

Երբ Կաստելլանոյին մեղադրեցին Ռոյ ԴեՄեոյի գողացված մեքենայի գործողության և մաֆիայի հանձնաժողովի դատավարությանը մասնակցելու համար, նա պարզեց, որ իր տանը գաղտնի լսասարք են դրել Ռուջերոյի ձայնագրություններից ստացված ապացույցների հիման վրա, ինչը նրան զայրացրեց։ 1985 թվականի հունիսին նա կրկին պահանջեց, որ Դելլակրոսը իրեն տրամադրի ձայնագրությունները: Դելլակրոսը փորձեց համոզել Գոտտիին և Ռուջերոյին կատարել պահանջները, եթե Կաստելանոն նախապես բացատրեր, թե ինչ մտադրությամբ է օգտագործելու ձայնագրությունները, բայց Ռուջերոն մերժեց՝ վախենալով, որ կվտանգի լավ ընկերների կյանքը։

Կաստելլանոյի մեղադրանքից առաջ, Գրավանոյին դիմել է Ռոբերտ ԴիԲեռնարդոն՝ Գամբինոյի անդամներից մեկը, որը միջնորդ է եղել Գոտտիի համար: ԴիԲեռնարդոն նրան տեղեկացրել է, որ Գոտտին և Ռուջերոն ցանկանում են հանդիպել իր հետ Քուինսում։ Գրավանոն ժամանեց՝ տեսնելով, որ ներկա է միայն Ռուջերոն: Ռուջերոն տեղեկացրեց Գրավանոյին, որ ինքը և Գոտտին պատրաստվում էին սպանել Կաստելլանոյին և խնդրեց Գրավանոյի աջակցությունը։

Գրավանոն սկզբում չհստակեցրեց իր դիրքորոշումը, ցանկանալով նախ խորհրդակցել Ֆրանկ ԴեՑիկոյի հետ: ԴեՑիկոյի հետ զրույցում երկուսն էլ մտահոգություն հայտնեցին, որ Կաստելլանոն իր եղբորորդուն՝ Թոմաս Գամբինոյին, կնշանակի որպես ղեկավար, իսկ վարորդ Թոմաս Բիլոտիին տեղակալ, եթե նրան դատապարտեն և բանտ ուղարկեն: Գրավանոյի կամ ԴեՑիկոյի աչքերում երկու տղամարդիկ էլ համապատասխան չէին թվում ղեկավարության համար, և նրանք ի վերջո, որոշեցին աջակցել Կաստելլանոյին սպանելու ծրագրին։

### Կաստելլանոյի սպանություն
Գրավանոյի՝ Կաստելլանոյի սպանությունից հետո ղեկավար դառնալու առաջին ընտրությունը Ֆրենկ ԴեՑիկոն էր, բայց ԴեՑիկոն զգաց Ջոն Գոտտիի էգոն չափազանց մեծ է ստորադաս դեր ստանձնելու համար։ ԴեՑիկոն պնդում էր, որ Գոտտիի համարձակությունը, խելացիությունը և խարիզման համապատասխանում էին «լավ ղեկավար» լինելու համար, և նա համոզեց Գրավանոյին հնարավորություն տալ Գոտտիին: ԴեՑիկոն և Գրավանոն գաղտնի պայմանագիր կնքեցին՝ սպանելու Գոտտիին և կառավարելու ընտանիքը համապատասխանաբար որպես ղեկավար և տեղակալ, եթե մեկ տարի հետո նրանք դժգոհ լինեին Գոտտիի ղեկավարությունից։ Դավադիրները գործը սկսեցին հանդիպելով Գամբինոյի այլ անդամների հետ՝ որպեսզի ստանային նրանց աջակցությունը սպանության համար, որոնցից շատերը դժգոհ էին Կաստելլանոյի ղեկավարությունից։ Նրանք դավադրության մեջ ներգրավեցին նաև կյանքի փորձ ունեցող կապո Ջոզեֆ «Պայնի» Արմոնեին: Արմոնեի աջակցությունը շատ կարևոր էր. Նա ընտանիքում հարգված ծերունի էր, և ենթադրվում էր, որ նա կարող էր համոզել Կաստելլանոյի կողմնակիցներին սատարելու նոր ղեկավարությանը։

Հաջորդ քայլը պլանավորված հարվածի համաձայնություն ստանալն էր մյուս ընտանիքների կողմից։ Մաֆիայում վաղուց խիստ կանոն է ընդունված եղել, ըստ որի՝ ղեկավարին սպանելն արգելվում է առանց հանձնաժողովի մեծամասնության համաձայնության: Իրականում, Գոտտիի ծրագրած սպանությունը կլիներ առաջին ոչ պաշտոնական հարձակումը ղեկավարի վրա այն բանից հետո, երբ Ֆրենկ Կոստելոն հազիվ փրկվեց մահից 1957 թվականին: Գիտակցելով, որ շատ վտանգավոր կլինի ուղղակիորեն դիմել մյուս չորս ղեկավարներին, դավադիրները ստացան իրենց սերնդի մի քանի կարևոր մաֆիոզների աջակցությունը Լուչեսի, Կոլոմբո և Բոնանո ընտանիքներում։

Գոտտին և Ռուջիերոն այնուհետև ամեն ինչ արեցին և ստացան Կոլոմբոների և Բոնանոսների գլխավոր անձանց հավանությունը, մինչդեռ ԴեՑիկոն ստացավ նշանավոր մաֆիոզների աջակցությունը՝ կապված Լուկեսների հետ։ Նրանք նույնիսկ չէին մտածում Ջենովեզեին մոտենալու մասին. Կաստելլանոն հատկապես սերտ կապեր ուներ Ջենովեզեի ղեկավար Վինսենթ «Չին» Գիգանտեի հետ, և ցանկացած խոշոր Ջենովացի գործչի մոտենալը, նույնիսկ նրանց սերնդից մեկին, կարող էր հուշում լինել: Այսպիսով, Գոտտին կարող էր պնդել, որ հինգ ընտանիքից երեքի կողմից ստացել էր «գաղտնի» աջակցություն։ Նիլ Դելակրոչի մահը՝ 1985 թվականի դեկտեմբերի 2-ին, վերջնականապես վերացրեց ցանկացած խոչընդոտ Գոտիի կամ Կաստելլանոյի կողմից մյուսի դեմ գործողություն ձեռնարկելու համար։ Գոտտին, վրդովվել էր այն բանից, որ Կաստելլանոն չէր հաճախել իր ուսուցչի հուղարկավորությանը, և արագ կատարեց սպանությունը։

Չկասկածելով իր դեմ ուղված դավադրությանը՝ Կաստելլանոն 1985 թվականի դեկտեմբերի 16-ին ԴեՑիկոյին հրավիրեց հանդիպման՝ կապոներ Թոմաս Գամբինոյի, Ջեյմս Ֆայլայի, Ջոնի Գամորանայի և Դենի Մարինոյի հետ Մանհեթենի «Sparks Steak House»-ում։ Դավադիրները ռեստորանը համարում էին սպանության համար լավագույն վայր, քանի որ տարածքը լեփ-լեցուն կլիներ տոնական գնումներ կատարող մարդկանց աշխույժ ամբոխով, ինչը հեշտացնում էր վարձու մարդասպանների գործը քանի-որ նրանք կարող էին խառնվել ամբոխին ու փախչել։ Սպանության պլանները վերջնական տեսքի բերվեցին դեկտեմբերի 15-ին, իսկ հաջորդ կեսօրին դավադիրները վերջին անգամ հանդիպեցին Ստորին Իսթ Սայդում: Գոտտիի առաջարկով հրաձիգները կրել էին երկար սպիտակ վերարկուներ և սև մորթյա ռուսական գլխարկներ, ինչը Գրավանոն համարել է «հանճարեղ» գաղափար։

Գոտտին և Գրավանոն ժամանեցին ռեստորան ժամը 17:00-ից մի փոքր շուտ և, թաղամասի շուրջը պտտելուց հետո, իրենց մեքենան կայանեցին խաչմերուկի մյուս կողմում այնպես որ մուտքը երևար։ Ժամը 17:30-ի սահմաններում Գրավանոն նկատեց Կաստելլանոյի Լինքոլն մեքենան մոտակա խաչմերուկում և ռացիայի միջոցով զգուշացրեց ռեստորանի մոտ տեղակայված մարդասպանների թիմին, որ մոտենա Կաստելլանոյին։ Կաստելլանոյի վարորդ Թոմաս Բիլոտին մեքենան կայանեց անմիջապես մուտքի դիմաց։ Երբ Կաստելլանոն և Բիլոտին դուրս էին գալիս Լինքոլնից, հանկարծակի հարձակվեցին նրանց վրա  և մի քանի անգամ կրակելով սպանեցին։ Քանի-որ գլխարկ ու վերարկու կրող տղամարդիկ գործին բարեհաջող ավարտ տվեցին, Գոտտին հանգիստ վարեց մեքենան ռեստորանի դիմացի փողոցով՝ տեսնելու տեղի ունեցածը։ Ներքև նայելով Բիլոտիի մարմնին՝ Գրավանոն նշեց. «Նա մեռած է»։

## Նոր ռեժիմ
Կաստելլանոյի մահից հետո Գալլոն` հիարերխիայի միակ ողջ մնացած անդամը, գումարեց երեք հոգուց բաղկացած հանձնաժողով` ժամանակավորապես ղեկավարելու ընտանիքը որի անդամներն էին ինքը, Գոտտին և ԴեՑիկոն։ Այնուամենայնիվ գաղտնիք չէր որ Գոտտին փաստացի ղեկավարն էր, և ընտանիքի գրեթե բոլոր կապոները գիտեին որ նա է կանգնած սպանության հետևում։ Գոտտին պաշտոնապես ճանաչվեց Գամբինո ընտանիքի նոր ղեկավար` 1985 թվականի հունվարի 15-ին կայացած հանդիպմանը, որին մասնակցում էին 20 կապոներ։ Գոտտին իր հերթին ԴեՑիկոյին ընտրեց իր տեղակալ և Գրավանոյին տվեց կապոյի պաշտոն այն բանից հետո, երբ Տոդո Աուրելլոն հայտարարեց, որ ցանկանում է հեռանալ պաշտոնից։

1986 թվականի ապրիլի 16-ին ԴեՑիկոյի մեքենան պայթեցրեցին, երբ նա վերադառնում էր Կաստելլանոյի հավատարիմ Ջեյմս Ֆայլայի այցելությունից, որի արդյունքում նա մահացավ։ Պայթյունը կազմակերպվել էր Լուչեզե ընտանիքի Վիկտոր Ամուսոյի և Էնթոնի Կասոյի կողմից՝ Վինսենթ Ջիգանտեի և Լուչեզեի ղեկավար Էնթոնի Կորալոյի հրամանով, որպեսզի վրեժ լուծեն Կաստելլանոյի և Բիլոտիի համար՝ սպանելով նրանց հաջորդողներին. Գոտտին նույնպես պլանավորում էր այցելել Ֆայլային այդ օրը, բայց չեղարկել էր այցելությունը։ Պայթյունը տեղի ունեցավ այն բանից հետո, երբ զինվոր Ֆրենքի Հարթսը ԴեՑիկոյից խնդրեց փաստաբանի այցեքարտը։ ԴեՑիկոն գնաց իր մեքենայի մոտ՝ քարտը վերցնելու, և երբ նա նստեց ուղևորի նստատեղին, ռումբը պայթեց։

Մաֆիան վաղուց արգելել էր ռումբերի օգտագործումը՝ մտահոգվելով, որ դա կարող է վտանգել անմեղ մարդկանց կյանքը, ինչը սկզբում ստիպեց Գամբինոներին կասկածել, որ «զիպերը»՝ ԱՄՆ-ում գործող սիցիլիական մաֆիոզները, կանգնած էին դրա հետևում․ զիպերը հայտնի էին ռումբեր օգտագործելով։

### «Նիկի Քոուբոյ»-ի սպանություն
Կաստելլանոյի սպանությունից հետո Գրավանոյի սպանության ցուցակում առաջինը Նիկոլաս «Նիկի Քոուբոյ» Մորմանդոն էր՝ նրա անձնակազմի նախկին անդամը։ Մորմանդոն կախվածություն էր ձեռք բերել կռեկ կոկաինից, և Գրավանոն կասկածում էր, որ իր ընկերն ու խմբի մյուս անդամ Մայքլ ԴեԲատը թմրանյութից կախվածություն էին ձեռք բերել նրա պատճառով։ Գրավանոն որոշեց Նիկիի անխոհեմ պահվածքի, ինչպես նաև ԴեԲատին կռեկ կոկաինի կախվածության մեջ քցելու պատճառով, Գոտտիից թույլտվություն ստանա սպանել Մորմանդոյին։

Գրավանոն կազմակերպել էր սպանել Մորմանդոյին, երբ գնում էր հանդիպման Գրավանոյի «Tali’s» կոչվող ռեստորանում, որը գտնվում էր  Բենսինհերսթում: Մորմանդոյին իր անվտանգության մասին վստահեցնելուց հետո Գրավանոն նրան ասաց, որ Ջոզեֆ Պարուտային բերի իր հետ: Պարուտան նստեց մեքենայի հետևի նստարանին և երկու անգամ կրակեց Մորմանդոյի գլխի հետևից: Այնուհետև Մորմանդոյի դիակը տեղափոխեցին բաց տարածք, այն հայտնաբերվեց հաջորդ օրը։

### Մոբի պետ և տեղակալ
աջից|մինի|250x250փքս|ՀԴԲ-ի հսկողության լուսանկարը Գրավանոյի, Գոտիի, Ամուսոյի և Կասոյի Բեյ Ռիջում, Բրուքլին։
աջից|մինի|250x250փքս|ՀԴԲ-ի հսկողության լուսանկարը թվագրված՝ 1988 թվականի հունիսի 6-ին, որտեղ պատկերված են հանցագործ ընտանիքի ղեկավար Վիկ Ամուսոն և Գրավանոն։
Գոտտին 1986 թվականի մայիսին կալանավորվեց Նյու Յորքի Մետրոպոլիտեն ուղղիչ կենտրոնում մինչ սպասում էր դատավարությանը կապված կազմակերպված նենգաշորթության  և կոռումպացված գործողությունները կարգավորող օրենքի (RICO) հետ։ Նա մեծապես հույսը դրել էր Գրավանոյի, Անջելո Ռուջերոյի և Ջոզեֆ «Պայնի» Արմոնեի վրա՝ ընտանիքի առօրյա գործերը կառավարելու համար, մինչ նա կայացնում էր հիմնական որոշումները իր բանտախցից: 

Հունիսին Գրավանոյին մոտեցավ Ռուջիերոն և ենթադրաբար, Գոտիի հրամանով, նրան հանձնարարություն տրվեց սպանել կապո Ռոբերտ ԴիԲերնարդոյին՝ Գոտիի ղեկավարության մասին բացասական մեկնաբանություններ տալու համար։ Գրավանոն ընկերական հարաբերությունների մեջ էր ԴիԲերնարդոյի հետ և փորձեց չեղարկել սպանությունը, մինչև որ դատավարությունից հետո հնարավորություն կունենար խոսելու Գոտիի հետ։ Գրավանոն հանդիպեց Ջոզեֆ «Պայնի» Արմոնեի հետ, որտեղ Պայնին բացատրեց, որ Գոտին ցանկանում էր ԴիԲերնարդոյի մահը։ Ռուջիերոն պնդեց, որ կրկին հանդիպել է Գոտիի հետ և ասաց Գրավանոյին, որ ղեկավարը ցանկանում էր, ԴիԲերնարդոյին սպանել անմիջապես։

Գրավանոն կազմակերպեց հանդիպում ԴիԲերնարդոյի հետ, որտեղ Ջո Պարուտան, Գրավանոյի խմբի անդամը, երկու անգամ կրակեց ԴիԲերնարդոյի գլխի հետևից, մինչ Գրավանոն հետևում էր այդ ամենին։ Գրավանոն հետագայում պարզեց, որ Ռուջիերոն 250,000 ԱՄՆ դոլար էր պարտք ԴիԲերնարդոյին և հասկացավ, որ Ռուջիերոն հնարավոր է հորինել էր Գոտիի հրամանները կամ պարզապես ստել Գոտիին այն մասին, թե ինչ էր ասել ԴիԲերնարդոն, որպեսզի մաքրեր պարտքը և բարելավեր իր դիրքը ընտանիքում։ Ամեն դեպքում, ԴիԲերնարդոյի մահը շահավետ էր Գրավանոյի համար, քանի որ նա ստանձնեց կառավարել «Teamsters Local 282»-ը, որը առաջ հանգուցյալի վերահսկողության տակ էր։

Գոտտիի դատը վերջնականապես ավարտվեց սխալ դատավարությամբ, քանի որ ատենակալները չկարողացան համաձայնության գալ, և ղեկավարը ազատվեց բանտից։ Գրավանոյի առանձնահատուկ դիրքը ընտանիքում տարբերվում էր 1986 և 1987 թվականներին: Գոտտիի թույլտվությամբ Գրավանոն մի քանի սպանություններ կազմակերպեց Գամբինոյի այլ գործընկերների հետ:  1986 թվականին Գոտտին ենթարկվել է դատավարության նենգաշորթության համար։ Նենգաշորթության գործի հետ կապված ատենակալների հանձնաժողովը վերսկսվեց 1986 թվականի օգոստոսին, և Գոտտիի հետ դատարավարության առջև էր կանգնած Ջին «Վիլի Բոյ» Ջոնսոնը (ով, չնայած նրան, որ բացահայտվել էր որպես իրազեկ, հրաժարվեց ներկայանալ վկա պետության կողմից), Լեոնարդ ԴիՄարիան, Թոնի Ռամպինոն, Նիկոլաս Կորոզոն և Ջոն Կարնեն։

Այդ ժամանակ Գամբինոնները կարողացան փոխզիջման գնալ գործի հետ կապված, երբ Ջորջ Պապեն թաքցրեց իր բարեկամությունը Բոշկո Ռադոնջիչի հետ և նշանակվեց թիվ 11 երդվյալ ատենակալ։ Ռադոնջիչի միջոցով Պապեն կապ հաստատեց Գրավանոյի հետ և համաձայնեց վաճառել իր ձայնը երդվյալների դատարանում 60,000 ԱՄՆ դոլարի դիմաց։ 1987 թվականի մարտի 13-ին նրանք արդարացրին Գոտտիին և նրա գործընկերներին բոլոր մեղադրանքներից։ Հակառակ մաֆիայի նախկին դատավճիռների, մասնավորապես մաֆիայի հանձնաժողովի դատավարության հաջողության, Գոտտիի արդարացումը մեծ վրդովմունք առաջացրեց, որը հետագայում բաձրացրեց նրա հեղինակությունը: Ամերիկյան լրատվամիջոցները Գոտիին անվանել են «Տեֆլոն Դոն»՝ նկատի ունենալով միշտ որևէ մեղադրանքից խուսափելը։
աջից|մինի|250x250փքս|ՀԴԲ-ի լուսանկարը՝ Գրավանոյի, Լուի Սաչենտիի, Թոմաս Կարբոնարոյի և Ջոն Գամերանոյի։
աջից|մինի|250x250փքս|Գրավանոյի և Էնթոնի Կասսոյի ՀԴԲ հսկողության լուսանկարը։
ԴեՑիկոյի մահից հետո Գամբինոները մնացին առանց ղեկավարի: Գոտտին որոշեց որ այդ թափուր տեղը զբաղեցնի Ջոզեֆ Արմոնեն։

1987 թվականին Ջոզեֆ Ն. Գալլոյին փոխարինեց Գրավանոն՝ որպես մոբի պետ, իսկ 1990 թվականին Գրավանոն տեղակալի կոչում ստացավ՝ փոխարինելով ժամանակավոր տեղակալ Ֆրենկ ԼոԿասիոյին։ Այդ ժամանակ Գրավանոն համարվում էր «աճող ուժ» շինարարության ոլորտում և հաճախ շփվում էր խոշոր շինարարական ընկերությունների ղեկավարների և արհմիության պաշտոնյաների հետ իր հանրահայտ «Tali's» ռեստորանում, որը գտնվում էր Բենսինհերսթում։

Գրավանոյի հաջողությունն առանց  հետևանքների չմնաց: Նախ, նրա արագ վերելքը Գամբինոյի հիերարխիայում գրավեց ՀԴԲ-ի ուշադրությունը, և նա շուտով վերահսկողության տակ անցավ: Երկրորդը, նա սկսեց զգալ, որ Գրավանոն նախանձում է իրեն իր օրինական բիզնես շահերի համար: Անուամենայնիվ, Գրավանոն պնդում էր, որ միայն իր արհմիության գործունեությունից ամեն տարի ավելի քան 2 միլիոն դոլար էր փոխանցում Գոտտիին։ 1988 թվականի հունվարից սկսած, Գոտտին՝ անտեսելով Գրավանոյի խորհուրդը, պահանջեց, որ իր կապոները շաբաթը մեկ անգամ հանդիպեն իրեն «Ravenite Social Club»-ում։

## Վկա դառնալ կառավարության կողմից
Գոտտիին, Գրավանոյին և ԼոԿասկիոյին հաճախ գաղտնալսում էին Ռավենիտում տեղադրված գաղտնի սարքերով (թաքցված հիմնական սենյակում, առաջին հարկի միջանցքում և շենքի վերևի բնակարանում), երբ քննարկում էին ինքնաբացահայտող իրադարձություններ։ 1990 թվականի դեկտեմբերի 11-ին ՀԴԲ գործակալները և Նյու Յորքի ոստիկանության բաժանմունքի հետախույզները ներխուժեցին Ռավենիտ՝ ձերբակալելով Գրավանոյին, Գոտտիին և ԼոԿասկիոյին: Գրավանոն ընդունեց իր մեղքը նոր նենգաշորթության մեղադրանքով, իսկ Գոտտին մեղադրվեց հինգ սպանության մեջ (Կաստելլանո, Բիլոտի, ԴիԲերնարդո, Լիբորիո Միլիտո և Լուի Դիբոնո), Գաետանո Վաստոլայի սպանության դավադրության, վարկեր տրամադրելու, ապօրինի մոլախաղերի, արդարադատությանը խոչընդոտելու, կաշառակերության և հարկերից խուսափելու համար։

ՀԴԲ-ի գաղտնի սարքերից արձանագրված  ձայնագրությունները, որոնք հնչել են մինչդատական լսումների ժամանակ, հիմք հանդիսացան որ Գամբինոյի վարչակազմին մերժեին դուրս գալ բանտից գրավի դիմաց: Միևնույն ժամանակ, փաստաբաններ Բրյուս Կաթլերը և Ջերալդ Շարգելը որակազրկվել են Գոտտիին և Գրավանոյին պաշտպանելու իրավունքից այն բանից հետո, երբ դատախազները հաջողությամբ պնդեցին, որ նրանք «ապացույցների մի մասն են» և, հետևաբար, կարող էին կանչվել որպես վկաներ: Դատախազները պնդում էին, որ Քաթլերն ու Շարգելը ոչ միայն գիտեին հնարավոր հանցավոր գործունեության մասին, այլև աշխատել են որպես «տնային խորհրդատու» Գամբինո ընտանիքի համար։ Այնուհետև Գոտտին վարձեց Մայամիի փաստաբան Ալբերտ Կրիգերին, ով աշխատել էր Ջոզեֆ Բոնանոյի հետ, որպեսզի փոխարիներ Քաթլերին։

Գաղտնի սարքերի միջոցով ստացված ձայնագրությունները տարաձայնություններ առաջացրին Գոտիի և Գրավանոյի միջև, քանի որ դրանք պարունակում էին ձայնագրություններ, որտեղ Գամբինոների ղեկավարը նկարագրում էր իր նորանշանակ տեղակալին՝ որպես չափազանց ագահ, և բացահայտում էին Գոտիի ծրագիրը՝ Գրավանոյին ներկայացնել որպես հիմնական պատասխանատու ԴիԲեռնարդոյի, Միլիտոյի և Դիբոնոյի սպանությունների համար։

Գոտտիի` Գրավանոյի հետ հաշտվելու փորձը ձախողվեց, ինչի հետևանքով Գրավանոն կորցրեց իր հույսերը մաֆիայի նկատմամբ, և չէր հավատում որ կար հնարավորություն շահելու իր դատական գործը առանց Շարգելի՝ իր նախկին փաստաբանի։ Ի վերջո, Գրավանոն ընտրեց դառնալ պետության վկա և պաշտոնապես համաձայնեց ցուցմունք տալ 1991 թվականի նոյեմբերի 13-ին։ Նա Նյու Յորքի հանցագործ ընտանիքի հիերարխիայի առաջին անդամն էր, ով դարձավ տեղեկություններ հայտնող, և երկրորդը, ամերիկյան մաֆիայի պատմության մեջ, որ նման բան արեց. Ֆիլադելֆիայի հանցագործ ընտանիքի՝ Ֆիլ Լեոնետտիից հետո:

Գոտտին և ԼոԿասկիոն դատապարտվեցին Նյու Յորքի արևելյան շրջանային դատարանում, որտեղ դատավարությունը վարեց շրջանային դատավոր Ի. Լեո Գլասերը։ Երդվյալ ատենակալների ընտրությունը սկսվեց 1992 թվականի հունվարին անանուն կերպով, և առաջին անգամ Բրուքլինի դաշնային գործով նրանք լրիվ առանձնացան դատավարության ընթացքում՝ Գոտտիի համբավի պատճառով, որը հայտնի էր երդվյալ ատենակալների կեղծմամբ։ Դատավարությունը սկսվեց մեղադրող կողմի բացման խոսքերով 1992 թվականի փետրվարի 12-ին դատախազներ Անդրյու Մալոնին և Ջոն Գլիսոնը սկսեցին իրենց դատական գործը՝ ցուցադրելով ձայնագրություններ, որտեղ Գոտտին քննարկում էր Գամբինո ընտանիքի գործերը, այդ թվում՝ այն սպանությունները, որոնց հավանություն էր տվել, և հաստատում էր Գոտտիի և Կաստելլանոյի միջև ունեցած թշնամանքը՝ նպատակ ունենալով ցույց տալ Գոտտիի դրդապատճառը իր ղեկավարին սպանելու համար։

Սպարկսի սպանության ականատեսին կանչելուց հետո, որը ճանաչեց Կարնելյային որպես Բիլոտիի վրա կրակած տղամարդկանցից մեկը, նրանք մարտի 2-ին բերեցին Գրավանոյին ցուցմունք տալու։ Դատավարության ընթացքում Գրավանոն հաստատեց Գոտտիի դիրքը Գամբինո ընտանիքում և մանրամասն նկարագրեց Կաստելանոյի սպանության դավադրությունը՝ տալով հարվածի և դրա հետևանքների ամբողջական նկարագրությունը։ Գրավանոն խոստովանել է 19 սպանություն՝ դրանցից չորսում ներգրավելով Գոտիին։ Կրիգերը և Լոկասկիոյի փաստաբան Էնթոնի Կարդինալեն ապացուցեցին, որ չեն կարողացել Գրավանոյին շփոթության մեջ քցել խաչաձև հարցաքննության ժամանակ։ Հավելյալ ցուցմունքներից և ձայնագրություններից հետո կառավարությունը մարտի 24-ին ավարտեց իր գործը։ Ի թիվս այլ պոռթկումների, Գոտտին Գրավանոյին անվանեց թմրամոլ, մինչդեռ նրա փաստաբանները փորձում էին քննարկել նրա նախկինում ստերոիդների օգտագործումը։

1992 թվականի հունիսի 23-ին Գլասերը Գոտիին և ԼոԿասկիոյին դատապարտեց ցմահ ազատազրկման՝ առանց պայմանական վաղաժամկետ ազատման հնարավորության և 250,000 ԱՄՆ դոլար տուգանք պետք է վճարեր։ Գոտտիին հանձնեցին դաշնային իշխանություններին՝ իր բանտարկությունը կրելու համար 1992 թվականի դեկտեմբերի 14-ին։ 1994 թվականի սեպտեմբերի 26-ին դաշնային դատավորը Գրավանոյին դատապարտեց հինգ տարվա ազատազրկման։ Սակայն, քանի որ Գրավանոն արդեն չորս տարի կրել էր պատիժը, դատավճիռը կազմում էր պակաս քան մեկ տարի։ Ընդհանուր առմամբ, Գրավանոն օրենքին ներգրավել է 29 մաֆիոզի. Գամբինո մաֆիոզներին, նախկին ղեկավար Ջոն Գոտտիին, նախկին Գամբինո ընտանիքի անդամ Ֆրենկ Լոկասկիոյին, ներկայիս և նախկին կապիտաններ Ռոբերտ Բիսաչիային, Թոմաս Գամբինոյին, Պասկուալե Կոնտեին, Ջոզեֆ Կորաոյին, Ջեյմս Ֆայլային, Դանիել Մարինոյին, ներկայիս և նախկին զինվորներ՝ Փոլ Գրացիանոյին, Էնթոնի Վինչիուլոյին, Դոմենիկո Չեֆալույին (Գամբինոյի ընտանիքի ներկայիս ղեկավար), Ֆրանչեսկո Վերսալիոյին, Օրացիո Ստանտինիին, Լուի Աստուտոյին, Դոմինիկ Բորգեզեին, Ջոզեֆ Գամբինոյին, Պիտեր Մոսկային, Վիրջիլ Ալեսիին. ներկայիս և նախկին գործընկերներ, Լորենցո Մանինոյին (Գամբինո ընտանիքի ներկայիս ղեկավար), Ջոզեֆ Պասանանտեին, Ջորջ Հելբիգին, Փիթեր Մևիսին, Բարի Նիչիլոյին: Բացի Գամբինո ընտանիքից, Գրավանոն ցուցմունք է տվել նաև Կոլոմբոյի հանցավոր ընտանիքի գործող ղեկավար Վիկ Օրենայի և մոբի պետ Բենեդետտո Ալոյի, Ջենովես հանցագործ ընտանիքի ղեկավար Վեներո Մանգանոյի և Նյու Ջերսի ԴեԿավալկանտե հանցագործ ընտանիքի ղեկավար Ջովանի Ռիջիի դեմ:

## Վաղ կյանք
### Գիրք և հարցազրույցներ
1994 թվականի վերջին Գրավանոն վաղաժամկետ ազատ արձակվեց և միացավ ԱՄՆ դաշնային վկաների պաշտպանության ծրագրին: Կառավարությունը նրան տեղափոխեց տարբեր վայրեր, մինչև Գրավանոն 1995 թվականին, ընդամենը 8 ամիս անց, հեռացավ ծրագրից և տեղափոխվեց Արիզոնայի Ֆինիքս քաղաք, որտեղ նա Ջիմի Մորան անունով ներկայացավ և հիմնեց լողավազանների տեղադրման ընկերություն։

Դաշնային դատախազը ավելի ուշ ասաց, որ Գրավանոյին դուր չէին գալիս ծրագրի սահմանափակումները։ Գրավանոն սկսեց ապրել ազատ կյանքով, հարցազրույցներ տալ ամսագրերին և հանդես գալ ազգային հեռուստատեսությամբ հեռարձակված հարցազրույցում լրագրող Դայան Սոյերի հետ։ Հարցազրույցում հաղորդեցին, որ նա դեմքի պլաստիկ վիրահատություն էր կատարել։ 1991 թվականին նրա կինը՝ Դեբրան, բաժանվեց նրանից։1997 թվականին Գրավանոն մի քանի անգամ խորհրդակցվել է հեղինակ Պիտեր Մասի հետ իր կյանքի մասին «Տեղակալ» կենսագրական գրքի համար: Դրանում Գրավանոն ասում էր, որ դարձել էր կառավարության վկա այն բանից հետո, երբ Գոտտին փորձել էր զրպարտել իրեն իրենց դատավարության ժամանակ:Գրավանոն վերջապես հասկացավ, որ Կոզա Նոստրայի հավատարմությունը ընտանիքի հանդեպ կեղծիք է: Այդ ժամանակ Գրավանոն վարձեց նաև հրապարակախոս, չնայած այն բանին, որ Գրավանոն հաճախ էր բողոքում Գոտտիից, ով փորձում էր լինել ուշադրության կենտրոնում։ «Տեղակալ» գրքի հրապարակումից հետո Գրավանոյի զոհերի մի քանի ընտանիքներ նրա դեմ 25 միլիոն դոլար փոխհատուցման դատվարության հայց ներկայացրեցին, սակայն ընտանիքները այդ դատավարությունը չշահեցին։ 1997 թվականին Նյու Յորք նահանգը Գրավանոյին մեղադրանք առաջադրեց և առգրավեց գրքից ստացած նրա եկամուտները։

«The Arizona Republic» թերթին տված հարցազրույցի ժամանակ Գրավանոն ասաց, որ դաշնային գործակալները, որոնց նա հանդիպել էր կառավարության վկա դառնալուց հետո, դարձել էին իր անձնական ընկերները և նույնիսկ այցելել էին իրեն Արիզոնայում արձակուրդի ժամանակ: Գրավանոն հետագայում ասաց, որ չէր ցանկանում «The Republic»-ը հրապարակեր այդ պատմությունը, բայց նա համաձայնեց այն բանից հետո, երբ թերթի աշխատակիցը իբր թե սպառնացել էր բացահայտել, որ իր ընտանիքն ապրում էր նրա հետ Ֆինիքսում։ Պատմությունն այնպես բորբոքեց իր նախկին մաֆիոզ ընկերներին, որ նրանք ստիպեցին Գամբինոներին նրան սպանելու համար ծրագիր կազմել։ ՀԴԲ-ն պնդում էր, որ Փիթեր Գոտտին Գամբինոյի երկու զինվորներին՝ Թոմաս «Հակ» Կարբոնարոյին և Էդի Գարաֆոլային, հրամայել է սպանել Գրավանոյին Արիզոնայում 1999 թվականին։

### Թմրամիջոցների հետ կապված դատվածություն
1990-ականների վերջերին Գրավանոն նորից ներգրավվեց հանցավոր գործունեության մեջ։ Նրա որդին՝ Ջերարդը, ընկերացավ 23-ամյա Մայքլ Պապայի հետ, ով «Devil Dogs» բանդայի առաջնորդն էր։ Գրավանոն սկսեց մեծ ՄԴՄԱ (էքստազի) թմրամիջոցների վաճառքի կազմակերպություն, վաճառելով ավելի քան 30,000 հաբ և, ըստ տեղեկությունների, շաբաթական վաստակելով 500,000 ԱՄՆ դոլար։

2000 թվականի փետրվարին Գրավանոն և մոտ 40 այլ խմբի անդամներ, այդ թվում՝ նրա նախկին կինը՝ Դեբրան, դուստրը՝ Կարենը, և որդին՝ Ջերարդը, ձերբակալվեցին դաշնային և նահանգային թմրանյութերի մեղադրանքներով։ Գրավանոն մեղադրվեց ոչ միայն իր սեփական թմրանյութերի խմբի անդամների ցուցմունքներով, այլև ձայնագրված խոսակցություններով, որտեղ նա Դեբրայի և Կարենի հետ քննարկում էր թմրանյութերի առևտրից ստացված շահույթը։

2001 թվականի մայիսի 25-ին Գրավանոն Նյու Յորքի դաշնային դատարանում մեղավոր ճանաչվեց թմրանյութերի ապօրինի շրջանառության մեղադրանքներով։ 2001 թվականի հունիսի 29-ին նա Ֆինիքսում մեղավոր ճանաչվեց պետական մեղադրանքներով։

2002 թվականին Գրավանոյի մոտ ախտորոշվել է Գրեյվսի հիվանդություն՝ վահանաձև գեղձի խանգարում, որը կարող է առաջացնել հոգնածություն, ախորժակի ավելացման հետ միաժամանակ քաշի կորուստ և մազաթափություն։

2002 թվականի սեպտեմբերի 7-ին, մի քանի հետաձգումներից հետո, Գրավանոն Նյու Յորքում դատապարտվեց 20 տարվա ազատազրկման։ Մեկ ամիս անց, Արիզոնայում նա ստացավ 19 տարվա ազատազրկման պատիժ, որը պետք է համաժամանակյա իրականացվեր, ինչպես նաև դատապարտվեց ցմահ վերահսկման ազատ արձակվելուց հետո և 100,000 ԱՄՆ դոլար տուգանքի։ Գրավանոն իր պատիժը կրեց «ADX Florence» բանտում, որի մի մասը անցկացրել է մեկուսարանում։ 2002 թվականի հոկտեմբերին Ջերարդ Գրավանոն դատապարտվեց 9 տարվա ազատազրկման։ Դեբրան և Կարեն Գրավանոները նույնպես ընդունեցին իրենց մեղքը և մի քանի տարի պայմանական պատիժ ստացան։ 2003 թվականի նոյեմբերին Սեմիին և Կարենին պարտադրեցին վճարել 805,713 ԱՄՆ դոլար՝ որպես դատարանի ծախսերի և նախորդ թմրանյութերի գործի հետաքննության ծախսերի փոխհատուցում։

2003 թվականի փետրվարի 24-ին Նյու Ջերսիի նահանգային դատախազները հայտարարեցին Գրավանոյին առաջադրված մեղադրանքը՝ կապված 1980 թվականին Նյու Յորքի ոստիկանության բաժանմունքի դետեկտիվ Պիտեր Կալաբրոյի սպանության հետ, որը կատարել էր Ռիչարդ Կուկլինսկին։ Գրավանոն հերքեց իր մասնակցությունը Կալաբրոյի սպանությանը և մերժեց մեղքի ընդունման համաձայնագիրը, ըստ որի նա լրացուցիչ ազատազրկում չէր ստանա, եթե խոստովաներ հանցանքը և մատներ իր բոլոր հանցակիցներին։ 2006 թվականին Կուկլինսկու մահից հետո Գրավանոյի դեմ մեղադրանքները հանվեցին։

2015 թվականի օգոստոսին Գրավանոյի հայտը վաղաժամ ազատ արձակման համար մերժվեց՝ հաշվի առնելով իր «վաղեմի համբավը կապված ծայրահեղ բռնության հետ»։

Գրավանոն գրանցված էր Արիզոնա նահանգի բանտային համակարգում՝ հատուկ ծառայությունների ստորաբաժանման մեջ: Ի սկզբանե նախատեսված էր նրան ազատ արձակել 2019 թվականի մարտին. սակայն նրան ազատ արձակեցին 2017 թվականի սեպտեմբերի 18-ին։

## Մամուլի ելույթներ
2013 թվականին «National Geographic» ալիքը դրամատիզացրեց Գրավանոյի էքստազի խումբը «Raving Arizona» սերիալի «Banged Up Abroad» դրվագում, որը հեռարձակվել է ամբողջ աշխարհում։ Դրվագը պատմում էր էքստազի վաճառող «Անգլիացի» Շոն Էթվուդի մասին, ով Գրավանոյի գլխավոր մրցակիցն էր Արիզոնայի էքստազի շուկայում։

2020 թվականի դեկտեմբերին Գրավանոն բացեց YouTube-ի ալիք և փոդքասթ՝ «Մեր կյանքը» վերնագրով։

## Ծանոթագրություններ

## Արտաքին հղումներ
* 
* Sammy "The Bull" Gravano Biography at Crimelibrary.com
* Salvatore Gravano Arizona Inmate Information
* Maas, Peter. **. 1997. 
* Documentary series from Court TV (now TruTV) "MUGSHOTS: Sammy "The Bull" Gravano"  episode (2003) at *[[FilmRise]]*
* ''Booknotes'' interview with Maas about *Underboss: Sammy The Bull Gravano's Story of Life in the Mafia*, August 24, 1997

Կատեգորիա:20-րդ դարի ամերիկացի հանցագործներ
Կատեգորիա:Ամերիկացի գանգստերներ
Կատեգորիա:Ամերիկացի հանցագործներ
Կատեգորիա:Անձինք ըստ քրեական մեղադրանքի
Կատեգորիա:Անձինք սիցիլիական սերմամբ
Կատեգորիա:Մաֆիա
Կատեգորիա:Նյու Յորք քաղաքում ծնվածներ